ଭୁବନେଶ୍ୱର : ମହିଳା ଓ ଯୁବତୀ ମାନଙ୍କର ଋତୁସ୍ରାବ ସଂକ୍ରାନ୍ତିୟ ଅନ୍ଧବିଶ୍ୱାସକୁ ଦୂର କରିବା, ପରିଷ୍କାର ଓ ପରିଚ୍ଛନ୍ନତାକୁ ଅଧିକ ପ୍ରାଧାନ୍ୟ ଦେବାକୁ ଲକ୍ଷ୍ୟ ରଖାଯାଇଛି। ଏହି ପରିପ୍ରେକ୍ଷୀରେ ସ୍ବେଚ୍ଛାସେବୀ ସଂଗଠନ ଆକ୍ସନ୍ଏଡ୍, ହେୱଲେଟ୍ ଫାଉଣ୍ଡେସନ ଓ ସିସିଡବ୍ଲୁଡିର ମିଳିତ ପ୍ରୟାସରେ ସହରାଞ୍ଚଳର ବସ୍ତି ଅଞ୍ଚଳରେ ବସବାସ କରୁଥିବା ମହିଳା ଓ ଯୁବତୀମାନଙ୍କୁ ସମ୍ମାନଜନକ ଭାବେ ବଞ୍ଚିବା ପାଇଁ ୧୩ ଗୋଟି ବସ୍ତିରେ ୩୩୦ ଗୋଟି ଡିଗିନିଟି କିଟ୍ ବିତରଣ କରାଯାଇଛି। ଉକ୍ତ କିଟ୍ରେ ସାନିଟାରୀ ନାପ୍କିନ୍, ସାବୁନ୍ ଓ ସାନିଟାଇଜର ରହିଛି। ବିଶେଷ କରି ସାନିଟାରୀ ନାପ୍କିନର ବ୍ୟବହାର, ସାବୁନରେ ହାତ ଧୋଇବା ଅଭ୍ୟାସ ଉପରେ ସଚେତନତା କରାଯାଇଛି। ସାମାଜିକ ଦୂରତା ଓ ମାସ୍କ ବ୍ୟବହାରକୁ ଗୁରୁତ୍ୱ ପ୍ରଦାନ କରାଯାଇ ଏହା ବିତରଣ କରାଯାଇଥିଲା। ଏଥିରେ ଆକ୍ସନ୍ଏଡ୍ର ଲୋପାମୁଦ୍ରା ବେହେରା, ସୁଦେଷ୍ଣା ମିଶ୍ର, ସିସିଡବ୍ଲୁଡିର ସଂପାଦକ ସଦାଶିବ ସ୍ୱାଇଁଙ୍କ ସମେତ ଭୁବନେଶ୍ୱର ୟଙ୍ଗ୍ ଅର୍ବାନ୍ ୱମେନ୍ ଫୋରମର ପ୍ରତିନିଧିମାନେ ଉପସ୍ଥିତ ଥିଲେ।
